Aulangonjärvi

Aulangonjärvi sijaitsee noin kolmen kilometriä Hämeenlinnan keskustan pohjoispuolella Aulangon luonnonsuojelualueen läheisyydessä. Kokemäenjoen vesistöön kuuluva järvi syntyi 1800–1900-lukujen vaihteessa, kun Vanajaveden korkeutta laskettiin kaksi metriä. Aulangonjärvi laskee pohjoisosastaan lyhyttä uomaa pitkin viereiseen Vanajaveteen ja on Kihtersuonojan kautta yhteydessä myös Katumajärveen.

Aulangonjärveä ympäröivät vanhat puistometsät ja valtaosa sen rannoista on rakentamatonta. Ainoastaan järven luoteiskulmassa on vakituista asutusta sekä lomakylä. Järven länsipuolella on Aulangon puistoalue, jossa sijaitsevasta näkötornista avautuu maisema Aulangonjärvelle. Järven pohjoispään tuntumassa ovat kaksi Aulangon Golfklubin kenttää.

Aulangonjärven ympäri kulkee 5,8 kilometrin pituinen ulkoilureitti.Aulangonjärven polku, Hämeenlinna, 5,8 km  Outdoors Finland. Viitattu 14.8.2014. Sen maisemat vaihtelevat rehevästä lehtometsästä jyrkkiin kallioseinämiin. Aulangonjärven koillisosassa kohoaa yli 30 metrin korkeuteen järven pinnasta nouseva Käärmekallio. Järven luontaisiin kalalajeihin kuuluvat hauki ja ahven, istutettuina Aulangonjärvessä elävät myös siika ja kirjolohi.Aulangonjärvi – kalasta luonnonhoitoalueella Vanajavesikeskus. Viitattu 15.8.2014.

 Lähteet 
Aulangonjärvi Suomen ympäristökeskuksen Järviwikissä

Viitteet

 Aiheesta muualla 

Luokka:Vanajanselän alue
Luokka:Hämeenlinnan järvet
Luokka:Sairio
Luokka:Aulanko
Luokka:Korkeusjärjestelmän muutoskohde